《王阳德大参伯仲邀饮墨池园池即右军洗砚处谢氏梦草堂在侧》
明代·温纯

选胜名园傍斗城，客来倒屣笑相迎。栏成曲折花争发，坐倚芳菲鸟不惊。

生草塘馀灵运梦，临池家绍右军声。主人且莫言投辖，还欲重为结袜行。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。